NEUVOSTON ASETUS (ETY) N:o 1425/76,
annettu 21 päivänä kesäkuuta 1976,
erityisistä interventiotoimenpiteistä riisialalla
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1), ja erityisesti sen 6 artiklan ensimmäisen alakohdan,
ottaa huomioon komission ehdotuksen,
sekä katsoo, että
yhtenäisen hintajärjestelmän perustaminen johtaa kunkin tuottajajäsenvaltion alueelle rajoitettujen kansallisten, alueellisten interventiohintojen järjestelmien korvaamiseen yhtenäisellä yhteisön järjestelmällä; siitä pitäisi olla seurauksena kaupankäynnin uusi suuntautuminen yhteisön ylijäämäisten ja alijäämäisten alueiden välillä,
vielä ei ole mahdollista esittää lopullista arviota markkinoiden mukautumisesta riisin uusiin alueellisiin hintoihin yhteisössä tai yhteisön sisäisten maksujen muodostamista esteistä aikaisemmin johtuneiden hintavyöhykkeiden katoamisesta;
lisäksi tietyillä yhteisön alueilla, joko kaikkien tai joidenkin riisilajikkeiden osalta, edellisten vuosien keskiarvosta suuresti poikkeavat sadot saattaisivat aiheuttaa näillä alueilla hetkellisesti muusta yhteisöstä poikkeavan hintakehityksen,
tästä voi olla tuloksena se, että interventioelinten on pakko tehdä tietyillä alueilla hyvin suuria ostoja, vaikka yhteisön pitkäaikainen markkinoiden kehitys ei vaadi tällaista toimenpidettä,
tämän vuoksi olisi suunniteltava ehkäiseviä toimenpiteitä, jotka sallivat kaupan helpottaa näiden alueiden markkinoiden tilannetta määrättynä ajanjaksona,
yhteisön riisimarkkinoiden yhtenäisyyden vuoksi tällaiset toimenpiteet olisi arvioitava ja niistä olisi päätettävä yhteisön kannalta,
ON ANTANUT TÄMÄN ASETUKSEN:
1 artikla
Kun hinnat jollakin yhteisön alueella osoittavat heikkenemistä ja näyttävät palautuvan hitaasti ennalleen ja, ottaen huomioon sadon määrän tai alueelliset varastot ja niiden maantieteellisen sijainnin, tämä saattaa pakottaa interventioelimen merkittäviin riisin tai tiettyjen riisilajikkeiden ostoihin, kyseinen jäsenvaltio voi esittää komissiolle hakemuksen interventioelimen valtuuttamiseksi, asetuksen (ETY) N:o 1418/76 27 artiklassa säädettyä menettelyä noudattaen, erityisten interventiotoimenpiteiden toteuttamiseen paddy- eli raakariisimarkkinoilla edellä mainitun asetuksen 6 artiklan mukaisesti. Komissio tekee päätöksen 12 työpäivän kuluessa hakemuksen vastaanottamisesta.
Jäsenvaltio perustelee hakemuksensa ja toimenpiteet, joita se arvelee tarvittavan, ja ilmoittaa suunnittelemiensa toimenpiteiden keston.
2 artikla
1. Kumotaan erityisistä interventiotoimenpiteistä riisialalla 9 päivänä huhtikuuta 1968 annettu neuvoston asetus (ETY) N:o 446/68(2).
2. Viittauksia 1 kohdan mukaisesti kumottuun asetukseen on pidettävä viittauksina tähän asetukseen.
3 artikla
Tämä asetus tulee voimaan 1 päivänä heinäkuuta 1976.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 21 päivänä kesäkuuta 1976.